
 Minggu esuk, warga ing kampungku nganakake kerja bakti kanggo ngresiki lingkungan. Wiwit jam enem, para warga wis padha metu saka omah nggawa sapu, pacul, arit, lan piranti liyane. Aku lan kanca-kancaku uga melu mbantu. Sanajan isih enom, aku rumangsa seneng amarga bisa migunani kanggo lingkungan.

 Pak RT banjur ngatur tugas kanggo saben warga. Ana sing nyapu dalan, ngresiki selokan, motong suket, lan ngangkut sampah. Aku kebagian ngresiki selokan karo kancaku, Bima. Wiwitane rada kesel amarga selokanne kebak godhong lan lendhut. Nanging, amarga digarap bebarengan, tugasku dadi luwih entheng.

 Nalika lagi kerja, Pak Sastro nyedhaki aku lan matur, “Le, panjenengan sampun kesel? Menawi kesel, ngaso rumiyin.” Aku banjur njawab, “Mboten, Pak. Kula taksih saged nglajengaken.”Sawise kuwi, Pak Sastro menehi semangat marang aku lan kanca-kanca.

 Srengenge katon mesem ing langit, kaya-kaya uga seneng ndeleng warga padha rukun. Sawise sawetara jam, lingkungan kampungku katon luwih resik lan asri. Sampah wis ora sumebar, selokan uga wis lancar.

 Pak RT banjur ngendika, “Jer basuki mawa bea. Yen kepengin lingkungan resik lan nyaman, kudu gelem nyumbang wektu lan tenaga”.Aku setuju karo pitutur kasebut. Saka kegiatan iki, aku sinau yen gotong royong bisa nggawe pekerjaan sing abot dadi luwih entheng. Sing luwih penting, gotong royong uga bisa nguwatake kerukunan lan rasa paseduluran antarwarga.
